
	ΕΛΛΗΝΙΚΗ ΔΗΜΟΚΡΑΤΙΑ                                        

       ΝΟΜΟΣ ΕΥΒΟΙΑΣ                      
ΔΗΜΟΣ ΔΙΡΦΥΩΝ-ΜΕΣΣΑΠΙΩΝ

     ΤΕΧΝΙΚΩΝ ΥΠΗΡΕΣΙΩΝ

	ΠΡΟΜΗΘΕΙΑ:

«Κλιματιστικών Μηχανημάτων για τις υπηρεσίες του Δήμου»

ΕΝΔ. ΠΡΟΫΠΟΛΟΓΙΣΜΟΣ: 1.760,80€
Α.Λ.Ε.:010.3120102.001 
CPV: 42512200-0



ΜΕΛΕΤΗ ΠΡΟΜΗΘΕΙΑΣ

ΚΛΙΜΑΤΙΣΤΙΚΩΝ ΜΗΧΑΝΗΜΑΤΩΝ

ΥΠ ΑΡΙΘΜ:5/2026
ΠΕΡΙΕΧΟΜΕΝΑ

1. Τεχνική έκθεση

2. Προϋπολογισμός

3. Πίνακας προσφοράς

                                             Ψαχνά, 3-06-2026
ΤΕΧΝΙΚΗ ΕΚΘΕΣH

Η παρούσα μελέτη προϋπολογισμού 1.760,80€ συμπεριλαμβανομένου και του ΦΠΑ 24%, αφορά την προμήθεια και εγκατάσταση κλιματιστικών μονάδων σε Υπηρεσίες  του Δήμου, για το έτος 2026. 
Η προμήθεια θα εκτελεστεί με απευθείας ανάθεση και κριτήριο κατακύρωσης τη χαμηλότερη τιμή. Στην τιμή των μηχανημάτων συμπεριλαμβάνονται η προμήθεια, η φορτοεκφόρτωση – μεταφορά  σε σημείο που θα υποδείξει η αρμόδια Υπηρεσία. 
Η προμήθεια να είναι μαζική χωρίς καμία επιβάρυνση για το Δήμο. Η προσφορά που θα υποβληθεί κατά την δημοπρασία δεσμεύει τον προμηθευτή μέχρι περαιώσεως της προμήθειας ανεξαρτήτως τυχόν ανατιμήσεων. Οι τιμές οι οποίες αναγράφονται έγιναν μετά από έρευνα αγοράς στο Διαδίκτυο.  
Οι ανάγκες σε κλιματιστικά μηχανήματα στις Δημοτικές Υπηρεσίες του Δήμου για το έτος 2026, αποτυπώνονται στον παρακάτω πίνακα:
	Α/Α
	ΕΙΔΟΣ
	Υπηρεσία Τοποθέτησης
	Ποσότητα

	1
	Κλιματιστικό Inverter 9.000 BTU/H
	ΕΡΓΟΤΑΞΙΟ ΓΡΑΦΕΙΟ ΥΔΡΕΥΣΗΣ
	1

	2
	
	ΓΡΑΦΕΙΟ ΔΝΣΗΣ ΤΕΧΝΙΚΩΝ ΥΠΗΡ
	1

	3
	Κλιματιστικό Inverter 18.000 BTU/H
	ΓΡΑΦΕΙΟ ΔΗΜΑΡΧΟΥ
	1


	ΣΥΝΤΑΧΘΗΚΕ
	Ψαχνά, 3-06-2026
ΘΕΩΡΗΘΗΚΕ

	Ο ΥΠΑΛΛΗΛΟΣ

ΝΤΕΛΕΚΟΣ ΙΩΑΝΝΗΣ

ΠΤΥΧ. ΗΛΕΚΤ/ΓΟΣ ΜΗΧΑΝΙΚΟΣ Τ.Ε.
	Η  ΠΡΟΪΣΤΑΜΕΝΗ ΔΝΣΗΣ ΤΥΠ

ΕΛΕΝΗ ΜΠΟΥΝΑΝΟΥ

ΠΤΥΧ.. ΠΟΛΙΤΙΚΟΣ ΜΗΧ.

ΤΕ3 με βαθμό Α’


ΤΕΧΝΙΚΕΣ ΠΡΟΔΙΑΓΡΑΦΕΣ

Η παρούσα μελέτη αφορά την προμήθεια κλιματιστικών μονάδων σε Υπηρεσία του Δήμου. Οι υπό προμήθεια κλιματιστικές μονάδες θα πληρούν τα κάτωθι χαρακτηριστικά: Κλιματιστικές μονάδες διαιρούμενου τύπου ονομαστικής απόδοσης 9.000,18.000  BTU/H: 

· Οι κλιματιστικές μονάδες θα είναι ψύξης – θέρμανσης, διαιρούμενου τύπου τεχνολογίας inverter καινούργιες, αρίστης ποιότητας και θα στερούνται εργοστασιακών ελαττωμάτων. Επίσης, θα έχουν αυτόματη επαναφορά σε περίπτωση διακοπής ρεύματος, θα είναι στιβαρής κατασκευής, καλαίσθητης εμφάνισης και αθόρυβης λειτουργίας. 

· Οι κλιματιστικές μονάδες, θα είναι ενεργειακής κλάσης τουλάχιστον Α+++ (στην ψύξη και στην θέρμανση). 

· Οι κλιματιστικές μονάδες, θα λειτουργούν με ψυκτικό υγρό R32. 

· Οι κλιματιστικές μονάδες, θα φέρουν πιστοποίηση CE. 

· Οι κλιματιστικές μονάδες, θα αποτελούνται από δύο τμήματα. Το εσωτερικό στοιχείο θα είναι τοίχου και θα είναι κατάλληλο για τοποθέτηση σε τοίχο ή ψευδοροφή, το δε εξωτερικό στοιχείο θα είναι κατάλληλο για εξωτερικές δυσμενείς συνθήκες. 

· Οι κλιματιστικές μονάδες, θα πρέπει να έχουν δυνατότητα αφύγρανσης και να διαθέτουν αυτόματη κίνηση του πτερυγίου στην έξοδο του κλιματιζόμενου αέρα.

· Στις κλιματιστικές μονάδες, θα παρέχεται εγγύηση καλής λειτουργίας τουλάχιστον 3ων ετών. 

· Οι συντελεστές απόδοσης COP και οι δείκτες ενεργειακής απόδοσης EER των κλιματιστικών μονάδων, θα πρέπει να είναι από 5 και πάνω. 

· Στις κλιματιστικές μονάδες, απαραίτητο είναι το φίλτρο σκόνης και στερεών σωματιδίων ή κάτι άλλο πιο σύγχρονο. 

· Για τον συμπιεστή των κλιματιστικών μονάδων, θα πρέπει να παρέχεται εγγύηση καλής λειτουργίας τουλάχιστον 5 ετών. 

· Το σύνολο του εξοπλισμού των κλιματιστικών μονάδων, θα πρέπει υποχρεωτικά να συνοδεύεται κατά την παράδοση του από τεχνικά εγχειρίδια, τα οποία πρέπει να επαληθεύουν τα τεχνικά και ποιοτικά χαρακτηριστικά που αναφέρονται στην προσφορά και τα φυλλάδια οδηγιών χρήσης. 

· Τα χειριστήρια των κλιματιστικών μονάδων, θα πρέπει να είναι ασύρματα και να διαθέτουν οθόνη υγρών κρυστάλλων με ενδείξεις υγρών κρυστάλλων όπως: 

1. Θερμοκρασίας (επιλεγόμενης και χώρου).
2. Λειτουργίας και βλάβης. 
3. Διακόπτης ON/OFF. 
4. Πλήκτρα προγραμματισμού. Η λειτουργία των χειριστηρίων θα είναι η εξής:  Ένδειξη ταχύτητας (υψηλή – μεσαία – χαμηλή). - Ρύθμιση θερμοκρασίας ανά 1ο C. - Χρονοδιακόπτης ρύθμισης λειτουργίας με διαβαθμίσεις ανά μισή ώρα. - Χειρισμός ανάγκης, ο οποίος θα μπορεί να γίνει και από την κλιματιστική μονάδα. 
	           
	

	
	


ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

	Α/Α
	ΕΙΔΟΣ
	Τεμάχια
	Τιμή μονάδος
	Σύνολο

	1
	Κλιματιστικό    Inverter 9.000 BTU/H
	2
	350€
	700,00€

	2
	Κλιματιστικό    Inverter 18.000 BTU/H
	1
	720€
	720,00€

	Μερικό σύνολο
	1.420,00€

	ΦΠΑ 24%
	340,80€

	Γενικό Σύνολο
	1.760,80€


	ΣΥΝΤΑΧΘΗΚΕ
	Ψαχνά, 3-06-2026
ΘΕΩΡΗΘΗΚΕ

	Ο ΥΠΑΛΛΗΛΟΣ

ΝΤΕΛΕΚΟΣ ΙΩΑΝΝΗΣ

ΠΤΥΧ. ΗΛΕΚΤ/ΓΟΣ ΜΗΧΑΝΙΚΟΣ Τ.Ε.
	Η  ΠΡΟΪΣΤΑΜΕΝΗ ΔΝΣΗΣ ΤΥΠ

ΕΛΕΝΗ ΜΠΟΥΝΑΝΟΥ

ΠΤΥΧ.. ΠΟΛΙΤΙΚΟΣ ΜΗΧ.

ΤΕ3 με βαθμό Α’


ΣΥΓΓΡΑΦΗ ΥΠΟΧΡΕΩΣΕΩΝ

ΑΡΘΡΟ 1

ΑΝΤΙΚΕΙΜΕΝΟ ΤΗΣ ΣΥΓΓΡΑΦΗΣ

1. Η παρούσα συγγραφή υποχρεώσεων αφορά την προμήθεια κλιματιστικών μηχανημάτων για τις ανάγκες των υπηρεσιών του Δήμου, για το έτος 2026.  

2. Η παράδοση θα γίνει στο Δημαρχείο του Δήμου.  

3. Η προϋπολογισθείσα δαπάνη ανέρχεται στο ποσό των 1.760,80€ συμπεριλαμβανομένου του Φ.Π.Α. 24%.

ΑΡΘΡΟ 2

ΙΣΧΥΟΥΣΕΣ ΔΙΑΤΑΞΕΙΣ

Η προετοιμασία, ανάθεση, σύναψη και εκτέλεση της εν λόγω προμήθειας διέπετε από τις διατάξεις:

4. Του Ν. 3463/2006 «Κύρωση του Κώδικα Δήμων και Κοινοτήτων».

5. Του Ν. 3852/2010 «Νέα αρχιτεκτονική της αυτοδιοίκησης και της αποκεντρωμένης διοίκησης – Πρόγραμμα Καλλικράτης».

6. Του Ν. 2690/1999 «Κύρωση Κώδικα Διοικητικής Διαδικασίας και άλλες διατάξεις».

7. Του N. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».

8. Του Ν. 4270/2014 «Αρχές δημοσιονομικής διαχείρισης και εποπτεία (ενσωμάτωση της Οδηγίας 2011/85/ΕΕ)- δημόσιο λογιστικό και άλλες διατάξεις».

9. Του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»,όπως τροποποιήθηκε και ισχύει.

10. Του Ν.4555/2018.   

11. Του Ν. 4605/2019 (α΄52) Τροποποίηση διατάξεων του ν 4412/2016- προσθήκη νέων άρθρων.  

12. Τις διατάξεις του άρθρου 50 του Ν. 4782/2021 περί δημοσίων συμβάσεων, όπου οι αναθέτουσες αρχές μπορούν να προσφεύγουν στη διαδικασία της απ ευθείας ανάθεσης εφόσον η εκτιμώμενη αξία της σύμβασης χωρίς ΦΠΑ είναι ίση ή κατώτερη από το ποσό των 30.000,00€, αλλά και του άρθρου 49 του ιδίου Νόμου για δημόσιες συμβάσεις ήσσονος αξίας οι οποίες είναι εκτιμώμενης αξίας 2.500€ χωρίς ΦΠΑ.
13. Την οδηγία Ε.Ε.2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο & ΚΥΑ46901/2024 και του Ν4412/2016 άρθρο 53 παρ 2.
ΑΡΘΡΟ 3

ΣΥΜΒΑΤΙΚΑ ΣΤΟΙΧΕΙΑ

Τα συμβατικά στοιχεία της προμήθειας κατά σειρά είναι:
1. Τεχνική Έκθεση.
2. Ενδεικτικός Προϋπολογισμός.
3. Τεχνικές Προδιαγραφές

4. Συγγραφή υποχρεώσεων.
ΑΡΘΡΟ 4

ΚΑΤΑΚΥΡΩΣΗ

Κριτήριο κατακύρωσης είναι η χαμηλότερη τιμή και επί ποινή αποκλεισμού θα πρέπει οι υποψήφιοι ανάδοχοι κατά την κατάθεση της προσφοράς να προσκομίσουν τεχνικά φυλλάδια με τα προμηθευόμενα είδη. Η πληρωμή θα γίνεται με χρηματικό ένταλμα που θα εκδίδεται μετά την παραλαβή της προμήθειας και την τοποθέτηση αυτής και εφόσον η επιτροπή παραλαβής δεν διαπιστώσει κανένα πρόβλημα ως προς την ποιότητα και καταλληλότητα αυτών.

ΑΡΘΡΟ 5

                                          ΑΝΑΘΕΣΗ
Αμέσως μετά την κατακύρωση του αποτελέσματος της διαδικασίας, θα γίνει σχετική ανάθεση. Κατά την ποσοτική και ποιοτική παραλαβή της προμήθειας εξετάζεται η καταλληλότητα αυτού και συμμόρφωση με τις τεχνικές προδιαγραφές της εν λόγω μελέτης. Εφόσον προκύψει ακαταλληλότητα όλης ή μέρους του είδους, ο ανάδοχος οφείλει να προβεί σε άμεση αντικατάσταση αυτής και θα του επιβληθούν οι νόμιμες κυρώσεις-ρήτρες.

ΑΡΘΡΟ 6

ΧΡΟΝΟΣ ΔΙΑΡΚΕΙΑΣ ΠΡΟΜΗΘΕΙΑΣ - ΠΑΡΑΔΟΣΕΙΣ

Ο ανάδοχος οφείλει χωρίς καθυστέρηση από την υπογραφή της ανάθεσης σε χρονικό διάστημα, κατόπιν παραγγελίας από τις υπηρεσίες του Δήμου και ανάλογα με τις ανάγκες, ώστε να προμηθεύσει το Δήμο με την παραγγελθείσα ποσότητα και όχι πέραν της 31/08/2026.
Εάν ο προμηθευτής καθυστερήσει την παράδοση της προμήθειας, πέραν της προαναφερθείσης προθεσμίας, μπορεί να κηρυχθεί έκπτωτος με απόφαση του Δημοτικού Συμβουλίου, σύμφωνα με τις ισχύουσες διατάξεις. Η ποινική ρήτρα επιβάλλεται με απόφαση του Δημοτικού Συμβουλίου και παρακρατείται από τον πρώτο λογαριασμό πληρωμής.
ΑΡΘΡΟ 7

ΧΡΟΝΟΣ ΔΙΑΡΚΕΙΑΣ ΠΡΟΜΗΘΕΙΑΣ & ΕΓΚΑΤΑΣΤΑΣΗΣ
Τα μηχανήματα  θα παραδοθούν στα σημεία που θα τους  υποδείξει η τεχνική υπηρεσία του Δήμου στους χρήστες από τον προμηθευτή που είναι ανάδοχος και όχι πέραν από την 31/08/2026. 
ΑΡΘΡΟ 8

ΑΝΩΤΕΡΑ ΒΙΑ

Σε περίπτωση καθυστέρησης που οφείλεται σε υπαιτιότητα της Υπηρεσίας ή σε ανωτέρα βία, η προθεσμία παράδοσης παρατείνεται για τόσο χρόνο όσο θα διαρκεί το από υπαιτιότητα της Υπηρεσίας, ή από ανωτέρα βία κώλυμα του αναδόχου, ο οποίος όμως δεν δικαιούται καμιά αποζημίωση για την καθυστέρηση αυτή.

ΑΡΘΡΟ 10 
ΠΑΡΑΛΑΒΗ

1. Ο προμηθευτής εγγυάται ότι τα προσφερόμενα είδη θα είναι αρίστης ποιότητας, σύμφωνα με τους όρους και τις σχετικές τεχνικές προδιαγραφές του παρόντος τεύχους.

2. Η Υπηρεσία διατηρεί όλα τα δικαιώματα, τα οποία θα ασκήσει όταν διαπιστώσει ότι παραβιάζονται οι παραπάνω διαβεβαιώσεις του προμηθευτή. Ο προμηθευτής έχει την υποχρέωση ν' αντικαταστήσει, ύστερα από αίτηση της Υπηρεσίας κάθε ποσότητα είδους που προμήθευσε, μέσα σε πέντε εργάσιμες (5) ημέρες, αφότου διαπιστωθεί παράβαση των παραπάνω διαβεβαιώσεων.

